open-index/open-wikipedia-markdown huggingface dataset:
Μιλόγιε Πέτροβιτς Μπλάζναβακ

Ο **Μιλόγιε Πέτροβιτς Μπλάζναβακ** (*[[σερβικά]] : Milivoje Petrović Blaznavac*) (Μπλάζναβα 16 Μαΐου 1824 - Βελιγράδι 5 Απριλίου 1873) ήταν Σέρβος στρατηγός και πολιτικός. Είχε χρηματίσει πρωθυπουργός και υπουργός άμυνας του πριγκιπάτου της Σερβίας.

## Βιογραφία
Ήταν γιος του Πέτρου ενός έμπορου στο Μπλάζναβακ, η μητέρα του ήταν πριν παντρευτεί τον Πέτρο στο χαρέμι του πρίγκιπα Μίλος Ομπρένοβιτς και υπάρχει η εκδοχή ότι παντρεύετηκε ενώ ήταν ήδη έγκυος στον Μιλόγιε κάτι που ο ίδιος δεν το διέψευσε ποτέ. 

Τελείωσε το δημοτικό σχολείο και εκ περιτροπής υπηρέτησε στην αστυνομία και το στρατό και υποστήριξε την δυναστεία Ομπρένοβιτς κατά τον επαναστατών που ζητούσαν περιορισμό της εξουσίας τους. Το 1848 έγινε υπασπιστής του πρίγκιπα Αλέξανδρου Καραγιόργεβιτς αλλά έπεσε σε δυσμένεια . Αργότερα στάλθηκε στη Βιέννη όπου ήταν εξόριστος ο Μίλος Ομπρένοβιτς για να τον παρακολουθεί. Έχοντας κερδίσει την εμπιστοσύνη του, έμαθε ότι ο πρίγκιπας σκοπεύει να επωφεληθεί από την επαναστατική αναταραχή στην Αυστρία για να επιστρέψει στην εξουσία στη Σερβία. Για να αποφευχθεί αυτό ο Μπλάζναβακ έδωσε οδηγίες στην κυβέρνηση του Βελιγραδίου για να δελεάσουν τον Μίλος. Όπως κι έγινε ο Μπλάζναβακ κατάφερε να κρατήσει τον πρίγκιπα Μίλος στο Ζάγκρεμπ είκοσι ημέρες όμηρο και πήρε χρήματα για την "διάσωση" του. 

Μετά την επιστροφή του στη Σερβία ακολούθησε στρατιωτική εκπαίδευση στην Βιέννη , το Παρίσι και σε ένα στρατιωτικό σχολείο στο Μετς. Κατά τη διάρκεια του Κριμαϊκού πολέμου ασκούσε διπλωματική αποστολή στη σερβική κυβέρνηση. Στο τέλος του 1854 , με το βαθμό του αντισυνταγματάρχη, διορίστηκε επικεφαλής του Σερβικού στρατού, και το 1858 προήχθη σε συνταγματάρχη, τον υψηλότερο βαθμό τότε στον Σερβικό Στρατό.

Όταν ο Μίλος επέστρεψε στην εξουσία συγχώρεσε συγχώρεσε τον Μπλάζναβακ για τα γεγονότα του Ζάγκρεμπ και τον διόρισε επίτροπο του Κραγκούγεβατς. Το 1865 έγινε υπουργός άμυνας του πριγκιπάτου όπου έδωσε ιδιαίτερη προσοχή στο πυροβολικό που εκείνη την εποχή δεν ήταν αρκετό, σε βάρος όμως της κατάρτισης και εξοπλισμού του προσωπικό και των αξιωματικών του στρατού και των υποδομών. Το 1868 ήταν αντιβασιλέας της Σερβιας σαν επίτροπος του ανήλικου Μιχαήλο Ομπρένοβιτς κι έγινε και πρωθυπουργός της χώρας το 1872 όπου εν ενεργεία πέθανε από ανακοπή καρδιάς το 1873.

Ήταν παντρεμένος με την Κατερίνα Κονσταντίνοβιτς εγγονή του Γεβρέμ Ομπρένοβιτς και μαζί της είχε δύο παιδιά.

## Παραπομπές


## Πηγές
* Biografija na sajtu SANU
* Влада Милана Обреновића. Књ. 1, стр. 1-21, Слободан Јовановић, Дигитална Народна библиотека Србије.

Κατηγορία:Πρωθυπουργοί της Σερβίας
Κατηγορία:Υπουργοί άμυνας της Σερβίας
Κατηγορία:Σέρβοι στρατιωτικοί
Νίκος Κατράντζος

Ο **Νίκος Κατράντζος** (1911-1978) ήταν Έλληνας ποδοσφαιριστής των προπολεμικών χρόνων και μετέπειτα προπονητής, ο οποίος αγωνιζόταν στη θέση του τερματοφύλακα. Γεννήθηκε το 1911 στην Αθήνα, μεγάλωσε όμως στη Θεσσαλονίκη.

## Καριέρα ποδοσφαιριστή
Ξεκίνησε το ποδόσφαιρο το 1926, σε ηλικία 15 ετών, στην ομάδα του Άρη Θεσσαλονίκης, αγωνιζόμενος αρχικά ως δεξιός μέσος αλλά την επόμενη χρονιά (1927) μετά την αποχώρηση του βασικού τερματοφύλακα Πέτρου Φέτση και την προτροπή του τότε προπονητή και συμπαίκτη του Κώστα Βικελίδη καθιερώθηκε κάτω από τα δοκάρια. Ήταν ο βασικός τερματοφύλακας των Θεσσαλονικέων που κατέκτησαν το πρώτο πανελλήνιο πρωτάθλημα την περίοδο 1927-28, καθώς και στον τελικό του κυπέλλου Ελλάδας της περιόδου 1931–32, στον οποίο ο Άρης αντιμετώπισε την ΑΕΚ.

## Καριέρα προπονητή
Έπειτα από την αποχώρησή του από την ενεργό δράση ως ποδοσφαιριστής, συνέχισε να βρίσκεται κοντά στον χώρο του ποδοσφαίρου, αρχικά από το πόστο του προπονητή, ενώ από το 1944 κι έπειτα υπήρξε μέλος πολλών ΔΣ του Άρη, σύμβουλος της ΕΠΟ, πρόεδρος της Κεντρικής Επιτροπής Διαιτησίας, εκλέκτορας των εθνικών ομάδων και συνεργάτης των περισσότερων ομοσπονδιακών προπονητών μέχρι τα τέλη της δεκαετίας του 1950.

Ανέλαβε κατά καιρούς την τεχνική καθοδήγηση διαφόρων σωματείων, η κορυφαία του όμως στιγμή ως προπονητής ήταν όταν στις 25 Νοεμβρίου 1951 βρέθηκε στην τεχνική ηγεσία του αντιπροσωπευτικού συγκροτήματος της Ελλάδας για την εντός έδρας αναμέτρηση εναντίον της Αιγύπτου, στα πλαίσια του Κυπέλλου Φιλίας Ανατολικής Μεσογείου, στην οποία η Ελλάδα επικράτησε με 1-0.

## Κατράντζος Σπορ
Μαζί με τον αδερφό του, Γιώργο, ο Νίκος το 1939 ίδρυσε το πολυκατάστημα "Κατράντζος Σπορ" στην οδό Τσιμισκή, ανάμεσα στις οδούς Βενιζέλου και Κομνηνών στη Θεσσαλονίκη. Σύντομα η επιχείρηση επεκτάθηκε και έφτασε στην Αθήνα, με το κατάστημα στην οδό Σταδίου, το οποίο έγινε δημοφιλές για τα αθλητικά παπούτσια τις δεκαετίες του '60 και του '70.
Ο Νίκος Κατράντζος απεβίωσε στις 18 Ιανουαρίου 1978 και κηδεύτηκε την επομένη από το Πρώτο Νεκροταφείο Αθηνών. Την επιχείρηση συνέχισε να διοικεί ο γιος του, Βλάσης. Το κατάστημα της Αθήνας καταστράφηκε σε πυρκαγιά (εμπρησμό) στις 19 Δεκεμβρίου 1980.

## Παραπομπές


## Πηγές
* Αθλητικός Σύλλογος Άρης 1914-2004, Κέντρο ιστορίας Θεσσαλονίκης, Θεσσαλονίκη 2004
* Άρης 1914-2002, Άγγελος Καρυπίδης
* Αυτή είναι η ιστορία της Εθνικής Ελλάδας, Ανδρέας Μπόμης, σελ. 145-146

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Εθνικής Ελλάδας
Κατηγορία:Ποδοσφαιριστές Άρη Θεσσαλονίκης
Κατηγορία:Τερματοφύλακες ποδοσφαιριστές
Ανδρέας Μακρής

Ο Ανδρέας Μακρής (7 Μαρτίου 1930, Θεσσαλονίκη - 3 Φεβρουαρίου 2005, Μέριλαντ) ήταν διακεκριμένος Ελληνοαμερικάνος συνθέτης και βιολιστής. 

## Καριέρα

Κατάγονταν από το Κιλκίς, όπου και μεγάλωσε, φοιτώντας εκεί στο σχολείο. Στη συνέχεια, σπούδασε στο Εθνικό Ωδείο της Ελλάδας και συνέχισε τις σπουδές του στη Γαλλία και στην Αμερική. Υπήρξε συνθέτης της Εθνικής Συμφωνικής Ορχήστρας στην Ουάσιγκτον υπό τον διάσημο μαέστρο Ροστροπόβιτς και έργα του έχουν παρουσιαστεί στο «Κέντρο Τεχνών Κένεντι» της αμερικανικής πρωτεύουσας και σε πολλές άλλες πόλεις της Αμερικής και του υπόλοιπου κόσμου.

Συνέθεσε περίπου 100 έργα για ορχήστρα, σύνολα μουσικής δωματίου, σόλο όργανα, συμπεριλαμβανομένου του Φεστιβάλ Αιγαίου «Overture», όπου η σύνθεση του στη συναυλία του  Άλμπερτ Βέιντερ (Albert Bader) των USAF, έγινε ένα δημοφιλές κομμάτι με τις αμερικανικές μπάντες. 

Ήταν μέλος του τμήματος των πρώτων βιολιών της Εθνικής Συμφωνικής Ορχήστρας των Ηνωμένων Πολιτειών για 28 χρόνια. Στο παρελθόν κατείχε θέσεις στη Συμφωνική Ορχήστρα του Ντάλας και την Συμφωνική Ορχήστρα του Σεντ Λούις.Οι συνθέσεις του έχουν παρουσιαστεί στις Ηνωμένες Πολιτείες, τη Νότια Αμερική, τον Καναδά, την Ευρώπη, τη Ρωσία και την Ιαπωνία .

Πέθανε στις 3 Φεβρουαρίου του 2005 στο σπίτι του στο Σίλβερ Σπρινγκς (Silver Spring) της πολιτείας του Μέριλαντ. Η κληρονομιά του συνεχίζεται μέσα από το έργο του Ιδρύματος Μακρή.

## Βραβεύσεις
Στα βραβεία που έλαβε συμπεριλαμβάνονται τα εξής:
* Damroch Grant
* National Endowment for the Arts Grant
* Martha Baird Rockefeller Award 
* ASCAP
* Υποτροφία Fulbright

## Παραπομπές


Κατηγορία:Αμερικανοί ελληνικής καταγωγής
Κατηγορία:Αμερικανοί συνθέτες κλασικής μουσικής
Κατηγορία:Έλληνες συνθέτες κλασικής μουσικής
En Vivo!

Το **En Vivo!** είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή διπλού CD και DVD στις 23 Μαρτίου 2012 μέσω της δισκογραφικής εταιρείας "Universal Music Enterprises" στη Βόρεια Αμερική και της "ΕΜΙ" στον υπόλοιπο κόσμο.

Η ηχογράφηση του άλμπουμ έγινε στο "Estadio Nacional" του Σαντιάγο στη Χιλή, στις 10 Απριλίου 2011 κατά τη διάρκεια της περιοδείας για την προώθηση του δίσκου "*[[The Final Frontier]]*".

Το "*En Vivo!*" μπήκε στα τσαρτ πολλών χωρών του κόσμου, καταφέρνοντας να ανέβει στο Top-20 στη Μεγάλη Βρετανία και το Hot-100 του Billboard στις Ηνωμένες Πολιτείες. Στα video chart έφθασε στο # 1 στο Ηνωμένο Βασίλειο, τη Γερμανία, την Αυστραλία, την Αυστρία, τη Σουηδία, την Ουγγαρία, τη Νορβηγία, την Ισπανία και τη Φινλανδία.

Οι εκδόσεις DVD και Blu-ray περιλαμβάνουν ένα ντοκιμαντέρ 88 λεπτών με τίτλο "*Behind The Beast*", με σκηνές από τα παρασκήνια πριν και μετά τις ζωντανές εμφανίσεις του συγκροτήματος.

Το τραγούδι "*Blood Brothers*" έλαβε υποψηφιότητα για "Grammy" στην κατηγορία "Best Hard Rock/Metal Performance"., στην απονομή βραβείων του 2013.

## Τραγούδια
***CD 1***
1. **Satellite 15** *(Harris, Smith)* - 4:36
2. **The Final Frontier** *(Harris, Smith)* - 4:10
3. **El Dorado** *(Harris, Smith, Dickinson)* - 5:52
4. **2 Minutes to Midnight** *(Dickinson, Smith)* - 5:50
5. **The Talisman** *(Harris, Gers)* - 8:45
6. **Coming Home** *(Harris, Dickinson, Smith)* - 5:57
7. **Dance of Death** *(Harris, Gers)* - 9:03
8. **[[The Trooper]]** *(Harris)* - 3:59
9. **The Wicker Man** *(Harris, Dickinson, Smith)* - 5:06

***CD 2***
1. **Blood Brothers** *(Harris)* - 7:04
2. **When the Wild Wind Blows** *(Harris)* - 10:37
3. **The Evil That Men Do** *(Harris, Dickinson, Smith)* - 4:17
4. **[[Fear of the Dark (τραγούδι)|Fear of the Dark]]** *(Harris)* - 7:30
5. **Iron Maiden** *(Harris)* - 5:08
6. **[[The Number of the Beast (τραγούδι)|The Number of the Beast]]** *(Harris)* - 4:57
7. **[[Hallowed Be Thy Name]]** *(Harris)* - 7:28
8. **Running Free** *(Harris, Di' Anno)* - 7:57

## Θέσεις τσαρτ
thumb|300px|Η σκηνή κατά τη διάρκεια της περιοδείας του The Final Frontier
***En Vivo!*** *(άλμπουμ)*

***Επίσημη κυκλοφορία: [[23 Μαρτίου]] [[2012]]***

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*En Vivo!*" είναι οι εξής:

* Μπρους Ντίκινσον - φωνητικά
* Στιβ Χάρις - μπάσο
* Άντριαν Σμιθ - κιθάρα
* Ντέιβ Μάρεϊ - κιθάρα
* Τζάνικ Γκερς - κιθάρα
* Νίκο Μακ Μπρέιν - τύμπανα

## Πηγές
* Allmusic review
* Encyclopaedia Metallum
* Αρχείο συναυλιών των Iron Maiden
* Θέσεις τσαρτ του άλμπουμ
* Ιαπωνικά τσαρτ
* Βελγικά τσαρτ, Βαλλονία
* Βελγικά τσαρτ, Φλαμανδία
* Ελληνικά τσαρτ
* Αυστραλιανά τσαρτ
* Καναδικά τσαρτ
* Ουγγρικά τσαρτ

Κατηγορία:Δισκογραφία των Iron Maiden
Κατηγορία:Άλμπουμ του 2012
Κατηγορία:Ταινίες γυρισμένες στη Χιλή
Φωνητική καταγραφή

**Φωνητική καταγραφή** (ή *φωνητική σημείωση*) είναι η οπτική αντιπροσώπευση των ήχων (ή των φώνων) της ομιλίας. Ο πιο κοινός τύπος φωνητικής καταγραφής χρησιμοποιεί ένα φωνητικό αλφάβητο π.χ. το Διεθνές Φωνητικό Αλφάβητο.

Κατηγορία:Γλωσσολογία
Δίφωνο

Στην φωνητική ένα **δίφωνο** είναι ένα ζευγάρι ήχων που είναι γειτονικοί ο ένας με τον άλλων στη ροή της ομιλίας. Οι γλωσσολόγοι χρησιμοποιούν τα δίφωνα ως εργαλεία για να αξιολογήσουν τη γλώσσα και τις χρήσεις της. Το δίφωνο είναι ένα μικρο κομμάτι ενός μεγαλύτερου συνόλου εργαλείων για την εξέταση και κατηγοριοποίηση των χαρακτηριστικών μιας οποιαδήποτε δεδομένης γλώσσας.

Μία σημαντική πτυχή των διφώνων είναι η διάκρισή τους από ένα παρόμοιο γλωσσικό στοιχείο, τη δίφθογγο. Η δίφθογγος είναι ένας συνδυασμένος ήχος που περιέχει δύο ή περισσότερες φωνηεντικές συνιστώσες, ενώ το δίφωνο είναι δύο ξεχωριστοί ήχοι, συμπεριλαμβανομένων είτε φωνηέντων είτε συμφώνων, τα οποία τοποθετούνται το ένα δίπλα στο άλλο. 

Άλλη μία μονάδα που είναι παρόμοια με το δίφωνο είναι το *τρίφωνο*. Τα τρίφωνα απαρτίζονται από τρεις φωνητικούς ήχους. Τόσο τα δίφωνα όσο και τα τρίφωνα χρησιμοποιούνται συχνά σε αλγόριθμους για την επεξεργασία του φυσικού λόγου, όπου η τεχνολογία προσπαθεί είτε να παραλάβει είτε να επικοινωνήσει ήχους σύμφωνα με την τεχνική χρήση αυτών των μονάδων ήχου στη γλώσσα.

Διφωνο
Προσωδία (γλωσσολογία)

Στη γλωσσολογία, η **προσωδία** είναι ο ρυθμός, ο τόνος και ο επιτονισμός της ομιλίας. Η προσωδία μπορεί να αντικατοπτρίζει ποικίλα χαρακτηριστικά του ομιλητή ή του εκφωνήματος: την συναισθηματική κατάσταση του ομιλητή, την μορφή του εκφωνήματος (δήλωση, ερώτηση ή εντολή), την παρουσία ειρωνίας ή σαρκασμού, την έμφαση, αντίθεση ή εστίαση ή άλλα στοιχεία της γλώσσας που δεν κωδικοποιούνται από την γραμματική ή από την επιλογή του λεξιλογίου.

## Παραπομπές


## Εξωτερικοί σύνδεσμοι

* Λεξικό της κοινής νεοελληνικής: προσωδία.
* Μπαμπινιώτης Γεώργιος, Συνοπτική ιστορία τής ελληνικής γλώσσας: Τονισμός και προσωδία.

Κατηγορία:Γλωσσολογία
ΦΚ Χόνκα

Η **ΦΚ Χόνκα** είναι φινλανδική ποδοσφαιρική ομάδα, με βάση το Έσποο. Στο τέλος του 2005 προάχθηκε στην ανώτατη κατηγορία της χώρας για πρώτη φορά στην ιστορία της. Έδρα της ομάδας είναι το στάδιο *Tapiolan urheilupuisto*. Η ομάδα ιδρύθηκε το 1957 σαν Τάπιον Χόνκα και άλλαξε το όνομα της σε ΦΚ Χόνκα το 1975. 

Η ομάδα είναι πολύ γνωστή στη Φινλανδία για το εκτενές σύστημα ακαδημιών της με πάνω από 1.000 νέους παίκτες να παίζουν σε διάφορες ηλικιακές ομάδες.

Το 2012 κατέκτησε το Κύπελλο Φινλανδίας.

## Τίτλοι
* Πρωτάθλημα ποδοσφαίρου Φινλανδίας:
** Φιναλίστ (3): 2008, 2009, 2013
* Κύπελλο Φινλανδίας:
** Νικήτρια (1): 2012
** Φιναλίστ (3): 1969, 2007, 2008
* Λιγκ Καπ Φινλανδίας:
** Νικήτρια (2): 2010, 2011
* Ύκκενεν:
** Νικήτρια (1): 2005
* Κύπελλο Λα Μάνχα:
** Νικήτρια (1): 2009

## Παραπομπές


## Εξωτερικοί σύνδεσμοι
*  

Κατηγορία:Ποδοσφαιρικές ομάδες Φινλανδίας
Κατηγορία:Ιδρύσεις ποδοσφαιρικών ομάδων το 1957
Κριθιά Θεσσαλονίκης

Η **Κριθιά** είναι χωριό του νομού Θεσσαλονίκης και βρίσκεται στο Δήμου Λαγκαδά, ενώ σύμφωνα με το πρόγραμμα Καποδίστριας βρισκόταν στο Δήμο Ασσήρου. Βρίσκεται επίσης βορειοανατολικά της Θεσσαλονίκης, 31 χιλιόμετρα από το κέντρο της.. Πήρε το όνομά του από το χωριό Κριθιά της επαρχίας Καλλίπολης της Τουρκίας, απ΄ όπου ήρθαν Έλληνες πρόσφυγες και εγκαταστάθηκαν μετά την Μικρασιατική καταστροφή και την ανταλλαγή πληθυσμών.

## Πληθυσμός
Έχει πληθυσμό 1.253 κατοίκους (Ελληνική Απογραφή 2021) ενώ με αυτήν του 2011 ήταν 1.418.

## Ελλήσποντος Κριθιάς
Ο Ελλήσποντος υποβιβάστηκε από την Α1 ερασιτεχνική και από τη σεζόν 2014-15 αγωνίζεται στην  Γ' Ε.Π.Σ. Μακεδονίας.

## Συγκοινωνία
Το χωριό μπορεί κανείς να το επισκεφτεί με τα λεωφορεία του ΟΑΣΘ της γραμμής *85*.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
ΦινΠα

Η **ΦινΠα** ήταν μια φινλανδική ποδοσφαιρική ομάδα με έτος ίδρυσης το 1956. Βάση της ομάδας ήταν το Ελσίνκι. Το 1998 διαλύθηκε. Η ομάδα ιδρύθηκε από το προσωπικό των φινλανδικών εθνικών αερογραμμών Aero σαν «Aeron Pallo». Όταν η εταιρεία άλλαξε το όνομα της σε Finnair, η ομάδα μετονομάστηκε σε Finnairin Palloilijat.

Το 1976 η ομάδα ανδρών προβιβάστηκε στη δεύτερη κατηγορία, το τρίτο ψηλότερο επίπεδο του ποδοσφαίρου στη Φινλανδία. Το 1993 ανέβηκε στην ανώτατη κατηγορία. Το 1997 η ομάδα τερμάτισε στην 3η θέση του  βαθμολογικού πίνακα. 

Το 1998 η ομάδα διαβαθμίστηκε στην πρώτη κατηγορία, χάνοντας σε αγώνες πλέι-οφ. Η Finnair δεν ήταν διαθετημένη να χρηματοδοτεί πλέον το σύλλογο, ο οποίος διαλύθηκε. Συμμετείχε συνολικά έξι σεζόν στην ανώτατη κατηγορία.

## Παραπομπές


## Πηγές
*Βαθμολογικοί πίνακες του πρωταθλήματος Φινλανδίας

Κατηγορία:Ποδοσφαιρικές ομάδες Φινλανδίας
Κατηγορία:Ιδρύσεις ποδοσφαιρικών ομάδων το 1965
Τούρουν Παλοσέουρα

Η **Τούρουν Παλοσέουρα** (φινλανδικά: *Turun Palloseura*, *TPS*) είναι φινλανδική ποδοσφαιρική ομάδα από την πόλη Τούρκου. Η ομάδα ιδρύθηκε το 1922. Αγωνίζεται στο Πρωτάθλημα ποδοσφαίρου Φινλανδίας, την ανώτατη κατηγορία του φινλανδικού πρωταθλήματος. Έδρα της ομάδας είναι το Βέριτας Στάτιον, χωρητικότητας 8.072 θέσεων.

## Ιστορία
Η ομάδα έχει κερδίσει το πρωτάθλημα Φινλανδίας 8 φορές από το 1922. Τελευταία φορά ήταν το 1975. Κέρδισε το κύπελλο Φινλανδίας το 1991, 1994 και 2010. Έπαιξε στον τελικό του κυπέλλου το 1996, 1997 και 2005. Το 2012 κατέκτησε το Λιγκ Καπ Φινλανδίας.

## Παραπομπές


## Εξωτερικοί σύνδεσμοι

*Επίσημη ιστοσελίδα
*TPS Supporters

Κατηγορία:Ποδοσφαιρικές ομάδες Φινλανδίας
Κατηγορία:Ιδρύσεις ποδοσφαιρικών ομάδων το 1922
Μιλόικο Λεσιάνιν

Ο **Μιλόικο Λεσιάνιν** (*[[σερβικά]]: Милојко Лешјанин*) (Λέσιγιε, 15 Φεβρουαρίου 1830 - Βελιγράδι 15 Φεβρουαρίου 1896), ήταν Σέρβος στρατιωτικός και πολιτικός, κάτοχος πολλών εγχώριων και ξένων βραβείων και μεταλλίων.

## Βιογραφία
Γεννήθηκε στο χωριό Λέσιγιε στην Παρασίν, από το όνομα του χωριού προέρχεται και το επώνυμο του Λεσιάνιν, το πραγματικό του επώνυμο ήταν Γιοβάνοβιτς και το Λεσιάνιν παρωνύμιο που τελικά επικράτησε σαν επώνυμο του. Δίδαξε σε δημοτικό σχολείο στο Παρασίν και τέσσερα χρόνια στο γυμνάσιο του Βελιγραδίου. 

Στον στρατό εισήλθε στις 5 Σεπτεμβρίου του 1849, ως λοχίας και στις 6 Σεπτεμβρίου 1850 εισήλθε στην, νέα τότε, σχολή πυροβολικού τη σημερινή στρατιωτική ακαδημία. Μετά την ολοκλήρωση της ακαδημίας έγινε ανθυπολοχαγός και στις 11 Δεκεμβρίου του 1855 στάλθηκε στην Πρωσία για στρατιωτικές σπουδές. Με την επιστροφή του από την Πρωσία στις 27 Μαΐου 1859 έγινε Αντιστράτηγος, και χρεώθηκε τμήμα στη στρατιωτική Ακαδημία.

Στον βομβαρδισμό του Βελιγραδίου από τους Τούρκους ο Λεσιάνιν πήρε την εντολή να διοικήσει ειδικό τμήμα της άμυνας της πόλης του Βελιγραδίου.

Μέχρι το τέλος του 1868 υπηρέτησε ως καθηγητής της στρατιωτικής ακαδημίας, διδάσκοντας τους επίσημους κανόνες, τακτική, γενική εξυπηρέτηση του προσωπικού και στρατιωτική διοίκηση.

Στις 7 Νοέεμβρίου 1868 έγινε γενικός διευθυντής του στρατιωτικού τμήματος του υπουργείου Στρατιωτικών. Στις 2 Απριλίου 1873 διορίσθηκε υπουργός άμυνας έως το 1874 που έγινε διευθυντής της στρατιωτικής σχολής ευελπίδων. Στις 22 Αυγούστου 1875 ήταν ο διοικητής του Σερβικού στρατού και στη συνέχεια το 1876 διοικητής της Τιμόσκι και βοηθός του Πρίγκιπα.

Στον δεύτερο Σερβοτουρκικό πόλεμο διετέλεσε διοικητής της Μοραβίας και διοικητής του σώματος της Τιμόσκι. Στα τέλη του 1879 έγινε αρχηγός του γενικού επιτελείου στρατού της Σερβίας.

Στις 19 Οκτωβρίου 1880 διορίσθηκε εκ νέου υπουργός άμυνας. Μετά από ένα χρόνο έγινε διοικητής του ενεργού στρατού, και στη συνέχεια αρχηγός του γενικού επιτελείου στρατού. Στον σερβοβουλγαρικό πόλεμο ήταν στρατιωτικός διοικητής της Τιμόσκι.

Μετά τον πόλεμο για τρίτη φορά έγινε αρχηγός του γενικού επιτελείου στρατού. Τον Απρίλιο του 1888 με αίτημα του αποστρατεύτηκε. Από τότε και μέχρι το θάνατό του έζησε στο Βελιγράδι.

Ο Λεσνιάνιν ήταν επί οκτώ χρόνια πρόεδρος του ερυθρού σταυρού στη Σερβία. Είχε παρασημοφορηθεί με πάνω από δέκα μετάλλια, τόσο εγχώρια όσο και ξένα. Το πρώτο του παράσημο ήταν όταν υπερασπίστηκε γενναία το Ζάγιεσαρ από τον Οσμάν Πασά, και το δεύτερο στην πολιορκία της Νις όπου υπέγραψε με τον Τούρκο ανώτερο αξιωματικό την παράδοση της Νις (29 Δεκεμβρίου 1877). Για την επιτυχία του αυτή έλαβε το βαθμό του στρατηγού.

## Πηγές
* М. Ђ. Милићевић, *Додатак поменику од 1888. Знаменити људи у српског народа који су преминули до краја 1900. г.*, Београд 1901, 81-83

Κατηγορία:Σέρβοι στρατιωτικοί
Κατηγορία:Υπουργοί άμυνας της Σερβίας
Κατηγορία:Σερβοτουρκικός πόλεμος 1876-1878
Τζι-άι

thumb|right|Τζι-άι
**Τζι-άι** (αγγλ. **GI**) ονομάζονται οι αμερικανοί στρατιώτες.

Η ονομασία προέρχεται από συντόμευση των αγγλικών λέξεων «*Government Issue*» ή «*General Issue*», αλλά αρχικά ήταν συντόμευση του «*galvanized iron*» (γαλβανισμένος σίδηρος), φράση που χρησιμοποιούσαν οι υπηρεσίες επιμελητείας του στρατού των ΗΠΑ για αναλώσιμο εξοπλισμό και είδη.
## Παραπομπές


Κατηγορία:Στρατός των ΗΠΑ
Μαγουλίτσα Μουζακίου Καρδίτσας

Η **Μαγουλίτσα** είναι χωριό στη Θεσσαλία και την Περιφερειακή Ενότητα Καρδίτσας και ανήκει στο δήμο Μουζακίου. Συνορεύει με τη Μαγούλα, την Λαζαρίνα, με τον Πύργο Ιθώμης και με το Καππά. Σύμφωνα με την απογραφή 2011 έχει 542 μόνιμους κατοίκους. Βρίσκεται σε υψόμετρο 110 μέτρων, κοντά στον ποταμό Πάμισο και έχει έναν τεχνητό λόφο και 2 πλατείες. Η μία στον λόφο και η άλλη κάτω από αυτόν, γνωστή ως "Καραπέτσι". Απέναντι βρίσκεται ένα εστιατόριο με το ίδιο όνομα ("Το Καραπέτσι"). Γύρω από το χωριό υπάρχουν κτήματα από αγρότες και βοσκούς, δηλαδή οι πηγές εσόδων είναι η γεωργία και η κτηνοτροφία. Οι 4 εκκλησίες του χωριού είναι: το εξωκκλήσι του Αγίου Αθανασίου, η κεντρική ενορία του χωριού, ο πιο παλιός ναός και η Παναγία του Μπρίπη. 
Οι απογραφές πληθυσμού μετά τον Β΄Παγκόσμιο Πόλεμο είναι:

## Σημείωση
Στον Δήμο Παλαμά είναι ο συνώνυμος οικισμός Μαγουλίτσα.

## Παραπομπές


 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Τίχομιρ Νίκολιτς

Ο **Τίχομιρ Νίκολιτς** (*[[σερβικά]]: Тихомиљ Николић*) (1832-1896) ήταν Σέρβος στρατιωτικός, και επί τρεις θητείες υπουργός άμυνας της Σερβίας.
## Βιογραφία
Γεννήθηκε στο Κραγκούγεβατς. Σπούδασε φιλοσοφία και έπειτα στη στρατιωτική ακαδημία του Βελιγραδίου και αργότερα ως ανθυπολοχαγός πυροβολικού στο Βέλγιο. Το 1874 διορίσθηκε διοικητής του Σερβικού στρατού και από το 1875 μέχρι το 1876 ήταν ο υπουργός άμυνας της Σερβίας, την πρώτη από τις τρεις θητείες του. Ο Νίκολιτς όταν ήταν υπουργός άμυνας στο υπουργείο του εγκαταστάθηκε τηλεφωνική γραμμή, η πρώτη στη Σερβία, 300 μέτρων όπου αναφέρεται ότι έγινε η πρώτη συνομιλία μέσω τηλεφώνου στη Σερβία μεταξύ του Νίκολιτς και του Ραντοσαβλίεβιτς.

Δεύτερη φορά υπουργός άμυνας ήταν το 1876 για λίγες ημέρες και ξανά την περίοδο 1882-1883.

Ήταν παντρεμένος με την κόρη του Ερμίρ Ομπρένοβιτς. Ήταν ο πρώτος πρόεδρος του πρώτου αθλητικού συλλόγου του Βελιγράδι με τμήματα γυμναστικής και πάλης. 
## Παραπομπές

## Πηγές
* Srpski - СЛИКЕ ИЗ СРПСКЕ ИСТОРИЈЕ

Κατηγορία:Υπουργοί άμυνας της Σερβίας
Κατηγορία:Σερβοτουρκικός πόλεμος 1876-1878
Κατηγορία:Σέρβοι στρατιωτικοί
The Monks

Οι **Monks** ήταν συγκρότημα Αμερικανών που σχηματίστηκαν στη Γερμανία το 1964. Διαλύθηκαν το 1967 και ανασυγκροτήθηκαν το 1999 δίνοντας συναυλίες μέχρι σήμερα. 

## Ιστορία
Το 1964, τέσσερις τζι-άι που υπηρετούσαν στο στρατόπεδο Κόουλμαν στο Γκελνχάουζεν της Φραγκφούρτης ίδρυσαν ένα συγκρότημα με το όνομα The 5 Torquays. Μετά την θητεία τους εγκαταστάθηκαν στη Φρανκφούρτη και περιόδευαν παίζοντας κομμάτια του Τσακ Μπέρι και άλλων χωρίς ιδιαίτερη επιτυχία. Η τύχη τους γύρισε όταν ανακαλύφθηκαν από δύο Γερμανούς φοιτητές. Ο Καρλ-Χάινς Ρέμυ, φοιτητής διαρρύθμισης στο Πανεπιστήμιο της Ουλμ, και ο Βάλτερ Νίμαν, φοιτητής στη σχολή Φόλκβανγκ στην Έσσεν, ανακάλυψαν το ταλέντο τους και τους έκαναν ριζική αναδιάρθρωση. Άλλαξαν το όνομα και την εμφάνισή τους. Τους έντυσαν στα μαύρα ασορτί, τους έβαλαν στο λαιμό ένα κορδόνι για γραβάτα, τους ξύρισαν το κρανίο κατά την συνήθεια των καλόγερων της καθολικής εκκλησίας. Άλλαξαν το στυλ της μουσικής τους. Αντί για τις επιτυχίες που έπαιζαν οι The 5 Torquays, οι Monks έπαιζαν κομμάτια δικής τους ιδιοσυγκρασίας. Η μουσική τους έγινε σκληρή, ρυθμική και μονότονη.

Ο ήχος τους συνδύαζε πανκ, ψυχεδέλεια και νταντά. Στο Αμβούργο ανέλαβαν παραστάσεις στο κλαμπ Top Ten. 

## Δισκογραφία
** LPs **
* Black Monk Time (1966/1994/2009)
* Five Upstart Americans (1999)
* Let’s Start a Beat – Live from Cavestomp (2002)
* Monks Demo Tapes 1965 (2007) (παλιές ηχογραφήσεις)

** Singles **
* „Complication“ / „Oh, How to Do Now“
* „I Can't Get over You“ / „Cuckoo“
* „Love Can Tame the Wild“ / „He Went Down to the Sea“

** Επανεκδόσεις **
* Black Monk Time (1966/1979/2009) (LP/CD Polydor (Universal) 
* Complication / Oh, How to Do Now (1966/2009) (Single von Play Loud! Productions)

## Πηγές
* Shaw, Eddie & Klemke, Anita (1994). *Black Monk Time*. Carson Street Publishing Inc., ISBN 0963337122.

## Ταινίες
* monks – The Transatlantic Feedback (2006) Ντοκυμαντέρ

## Εξωτερικοί σύνδεσμοι
* Επίσημη ιστοσελίδα
* Ντοκυμαντέρ
* Παρουσίαση
* Αφιέρωμα

Κατηγορία:Αμερικανικά garage rock συγκροτήματα
Κατηγορία:Proto-punk συγκροτήματα
Κατηγορία:Krautrock συγκροτήματα
Garage rock

Το **Garage rock** (ελληνική απόδοση: **Γκαράζ ροκ**) είναι προοιωνός της ροκ μουσικής. Εναλακτικά ονομάστηκε επίσης *γκαράζ πανκ* και *πανκ του '60*. 

## Μουσικό στυλ

Χαρακτηριστικό στοιχείο του γκαράζ ροκ είναι η απλότητα, το γνήσιο ροκ εν ρολ η ρύθμ εν μπλουζ. Παίζουν μόνο λίγες απλές επαναλαμβανόμενες συγχορδίες.

## Ιστορική αναδρομή

Εμφανίστηκε στη δεκαετία του 1960.Το όνομα προήλθε από το ότι τα νεανικά συγκροτήματα του είδους συνήθιζαν να κάνουν μουσικές πρόβες στα γκαράζ των σπιτιών τους.

## Πηγές
* Bernd Matheja (Hsg.): *Greg Shaw’s Bomp! Vergessenes, Verschollenes und längst Verdrängtes aus dem legendären kalifornischen Rock'n'Roll Fanzine* (= *rororo Sachbuch* 7659). Rowohlt, Reinbek bei Hamburg 1980, ISBN 3-499-17659-9.
* Lester Bangs: *Psychotic Reactions and Carburetor Dung. The Work of a Legendary Critic.* Edited by Greil Marcus. Vintage Books, New York NY 1988, ISBN  0-679-72045-6.
* R. Shuker, *Popular music: the key concepts* (Routledge, 2nd edn., 2005), p. 140.

Κατηγορία:Μουσικά είδη
Face to Face: A Live Recording

Το **Face to Face** είναι δισκος των Steve Harley & Cockney Rebel που κυκλογόφησε το 1977.
## Track listing
#"Here Comes the Sun" - 3:25
#"(I Believe) Love's a Prima Donna" - 4:49
#"Mad, Mad Moonlight" - 5:14
#"Red Is a Mean, Mean Colour" - 5:44
#"Sweet Dreams" - 2:39
#"Finally a Card Game" - 1:57
#"Psychomodo" - 5:12
#"(If This Is Love) Give Me More" - 5:50
#"The Best Years of Our Lives" - 5:00
#"(Love) Compared with You" - 4:48
#"Mr. Soft" - 3:14
#"Sebastian" - 10:44
#"Seeking a Love" - 1:17
#"Tumbling Down" - 6:34
#"Make Me Smile (Come Up and See Me)" - 6:44

Κατηγορία:Steve Harley & Cockney Rebel
Κατηγορία:Άλμπουμ του 1977
Μάρτα Ιγαρέδα

Η **Μάρτα Ιγαρέδα**  (ισπαν.:*Martha Higareda*) ,  είναι μεξικάνα ηθοποιός, γεννημένη στις 8 Δεκεμβρίου 1983, στη Βιγιαερμόσα του Ταμπάσκο.

Η κόρη της ηθοποιού Μάρτα Σερβάντες και του καλλιτέχνη Χοσέ Λουίς Ιγαρέδα και η αδελφή της ηθοποιού Μίριαμ Ιγαρέδα. Το ντεμπούτο της ήταν με τη συμμετοχή στα θεατρικά έργα, όπως *Δον Χουάν Τενόριο*, *Mujercitas* και *Niñas Mal*. Εμφανίστηκε επίσης σε διάφορες διαφημιστικές εκστρατείες και βίντεο κλιπ. Δεν είναι μέχρι το 1999, όταν λαμβάνει το επαγγελματικό ντεμπούτο της ως παρουσιάστρια της επίδειξης "Zapping Zone" στο Disney Channel. Μετά από αυτόν εμφανίστηκε επίσης σε άλλες μεξικάνικες σαπουνόπερες όπως "Carita de Ángel" και "Cara o Cruz."

Το 2002 η Ιγαρέδα εμφανίστηκε τελικά στην πρώτη της ταινία ως πρωταγωνίστρια στο "Amarte Duele". Ένα χρόνο μετά, κάνει το ντεμπούτο της ως πρωταγωνίστρια στη μεξικανική σαπουνόπερα "Enamórate" Το 2004, συμμετέχει σε ένα άλλο πρωταγωνιστικό ρόλο για «Las Juanas», άλλη σαπουνόπερα της TV Azteca. 

Το 2007, ήταν ο κύριος χαρακτήρας στο "Niñas Mal" (Τίτλος στα αγγλικά: Charm School) μαζί με την Καμίλα Σόδι και η Χιμένα Σαρινιάνα. Πρωταγωνίστησε επίσης στην ταινία "Borderland". Το 2008, εμφανίστηκε στην ταινία *[[Street Kings]]*, μαζί με τον Κιάνου Ριβς, Χιου Λώρι και Φόρεστ Γουιτάκερ. Το 2010, εμφανίστηκε στην ταινία Smokin' Aces 2: Assassins' Ball ως θανάσιμη γυναίκα δολοφόνος με δηλητηριώδη χείλη.

## Φιλμογραφία

## Παραπομπές


## Εξωτερικοί σύνδεσμοι

* Η Μάρτα Ιγαρέδα στο IMDb
* Φωτογραφίες της Μάρτα Ιγαρέδα

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί θεάτρου
Κατηγορία:Μεξικανοί παρουσιαστές
Τζωρτζ Μοντέλσκι

Ο **Τζωρτζ Μοντέλσκι** (*George Modelski*, 9 Ιανουαρίου 1926 – 21 Φεβρουαρίου 2014) γεννήθηκε το 1926 στο Πόζναν της Πολωνίας, με το όνομα **Jerzy Modelski**. Ήταν ομότιμος καθηγητής της Πολιτικής επιστήμης στο Πανεπιστήμιο της Ουάσιγκτον. Ο Μοντέλσκι εργάστηκε πάνω στις μακροπρόθεσμες διαδικασίες στην παγκόσμια πολιτική και οικονομία, καθώς και της παγκοσμίας αστικής μακροοικονομικής δυναμικής. Εργάστηκε επίσης πάνω στην εξέλιξη του παγκοσμίου συστήματος. Το 2012, το "Διεθνές Ίδρυμα N. D. Kondratieff" και η "Ρωσική Ακαδημία Επιστημών" τον τίμησαν με το *Χάλκινο Μετάλλιο Κοντράτιεφ* για την συνεισφορά του στις κοινωνικές επιστήμες. Πέθανε στο σπίτι του στην Ουάσιγκτον στις 21 Φεβρουαρίου 2014.

## Βιβλία
* *Globalization as Evolutionary Process: Modeling Global Change*, 2008, co-editor, ISBN 978-0-415-77361-4.
* *World Cities -3000 to 2000*, 2003, ISBN 0-9676230-1-4.
* *World System History: The social science of long-term change*, 2000, co-editor, ISBN 0-415-23276-7.
* *Leading Sectors and World Powers: The Coevolution of Global Economics and Politics* with William R. Thompson, 1996, ISBN 1-57003-054-5.
* *Documenting Global Leadership*1988, co-editor, ISBN 0-333-46495-8.
* *Seapower in global politics, 1494-1993*, 1988, with William R. Thompson,  ISBN 0-333-42925-7.
* *Long Cycles in World Politics* 1987 ISBN 0-295-96430-8;  Japanese edition "Sekai shisutemu no dotai", 1991, ISBN 4-7710-0510-9.
* *Exploring Long Cycles*, 1987, ISBN 0-931477-98-0.
* *North-South Relations*, 1983, co-editor, ISBN 0-03-062822-9.
* *Transnational Corporations and World Order*,1979, editor,  ISBN 0-7167-1025-0.
* *Multinational Corporations and World Order*, 1972, editor, ISBN 0-8039-0317-0.
* *Principles of world politics* 1972, LOC card No. 70-163237.
* *A theory of foreign policy* 1962, LOC card no.62-12472.
* *SEATO: Six Studies*, editor, 1962.

## Παραπομπές


Κατηγορία:Πολωνοί επιστήμονες
Ψαθυρότητα

**Ψαθυρότητα** ονομάζεται η ιδιότητα των υλικών να παρουσιάζουν μικρές παραμορφώσεις πριν τη θραύση τους. Αποτέλεσμα της μικρής παραμόρφωσης είναι η μειωμένη ικανότητα τους να απορροφούν ενέργεια πριν αστοχήσουν. Υλικά όπως το γυαλί, τα κεραμικά, το άοπλο σκυρόδεμα, ο χυτοσίδηρος και άλλα θεωρούνται ψαθυρά. Η αντίθετη ιδιότητα ονομάζεται ολκιμότητα.

Κατηγορία:Επιστήμη υλικών
Κατηγορία:Μηχανική συνεχούς μέσου
The Music Machine

Οι **The Music Machine** (1965–1969) ήταν αμερικάνικο συγκρότημα γκαράζ ροκ, ψυχεδέλια και πανκ της δεκαετίας του 1960. Ιδρύθηκε στο Λος Άντζελες. 
## Δισκογραφία
* *(Turn On) The Music Machine* (1966)
* *The Bonniwell Music Machine* (1967)
* *Talk Talk* (1967)
* *The Best of The Music Machine* (1984)
* *The Music Machine* (1994)
* *Beyond the Garage* (1995)
* *Rock 'N' Roll Hits* (1997)
* *Turn On: The Best of the Music Machine* (1999)
* *Ignition* (2000)
* *The Ultimate Turn On* (2006)
;Singles
* "Talk Talk" / "Come On In" (1966)
* "The People in Me" / "Masculine Intuition" (1967)
* "Double Yellow Line" / "Absolutely Positively" (1967)
* "The Eagle Never Hunts the Fly" / "I've Loved You" (1967)
* "Hey Joe" / "Taxman" (1967)
* "Advise and Consent" / "Mother Nature, Father Earth" (1969)
* "Bottom of the Soul" / "Astrologically Incompatible" (1967)
* "Me, Myself And I" / "Soul Love" (1968)
* "Tin Can Beach" / "Time Out for a Daydream" (1968)
* "You'll Love Me Again" / "To The Light" (1968)
* "Point of No Return" (1997)

Κατηγορία:Garage rock συγκροτήματα από Καλιφόρνια
Κατηγορία:Proto-punk συγκροτήματα
Κατηγορία:Μουσικά συγκροτήματα από το Λος Άντζελες
Τσα τσα τσα (χορός)

εναλλ.=|μικρογραφία|374x374εσ|Νεαρό ζευγάρι που χορεύει cha-cha-cha σε διαγωνισμούς στην Αυστρία.
Το **τσα τσα τσα**, που αναφέρεται γενικά κυρίως ως **τσα τσα**, είναι είδος χορού που ανήκει στους latin χορούς. Χορεύεται σε ομάδα (αγωνιστικό ή απλό τμήμα) ή σε ζευγάρι. Ο χορός προέρχεται από την Κούβα. Χορεύεται στο ρυθμό του ομώνυμου τραγουδιού του Ενρίκε Χορρίν.

## Εξωτερικοί σύνδεσμοι
*Former Latin champions Bryan Watson and Karen Hardy give a demo. http://www.youtube.com/watch?v=n8LYNlvXeRQ&feature=related (αγγλικά)
* Video of cha cha ballroom competition (αγγλικά)
* Video of cha cha social dancing at 2010 New York Salsa Congress (first 2 minutes of video). (αγγλικά)
* Video of cha cha social dancing by Joel Dominguez and Yesenia Peralta. (αγγλικά)
* Basic Steps of Cha Cha dance (αγγλικά)

Κατηγορία:Χορός στην Κούβα
Κατηγορία:Λάτιν χοροί
Ελευθέριο Λάρισας

Το **Ελευθέριο** (πρώην *Καραλάρ*: πληθυντικός της τουρκικής λέξεως *Kara* = μαύρος) είναι χωριό που ανήκει στον δήμο Κιλελέρ, της Περιφερειακής Ενότητας Λάρισας, που βρίσκεται στην Περιφέρεια Θεσσαλίας, σύμφωνα με τη διοικητική διαίρεση της Ελλάδας, όπως διαμορφώθηκε με το πρόγραμμα “Καλλικράτης”. Ο πληθυσμός του ανέρχεται στους 344 κατοίκους (απογραφή 2021).

## Γενικά και ιστορικά στοιχεία
Το υψόμετρο του Ελευθέριου είναι 60 μέτρα από την επιφάνεια της θάλασσας. Στο χωριό λειτουργούν νηπιαγωγείο και δημοτικό σχολείο. Η εκκλησία των Γενεθλίων της Θεοτόκου βρίσκεται στην πλατεία και κάθε χρόνο στο εορτή της γίνεται πανηγύρι.

Μέχρι το 1918 ο οικισμός ήταν γνωστός ως *Καραλάρ*. Στις 23 Σεπτεμβρίου του 1943, ο ανδρικός πληθυσμός του χωριού ηλικίας ηλικίας 15-50 ετών εκτελέστηκε μαζικά από τα γερμανικά στρατεύματα Κατοχής ως αντίποινα για την επίθεση ανταρτών κατά ξεκομμένων στρατιωτών. Οι νεκροί υπολογίζονται σε περισσότερους από 40. Στις 29 Ιουνίου του 1944, δυνάμεις του ΕΛΑΣ επιτέθηκαν εναντίον της γερμανικής φρουράς που έδρευε στο Ελευθέριο. Παρ' όλο που οι Γερμανοί απέκρουσαν την επίθεση, την επόμενη μέρα εγκατέλειψαν οριστικά το χωριό. Ακόμη, αναφέρεται πως στις 9 Αυγούστου του 1944 εκτελέστηκαν άλλοι 9 κάτοικοι του χωριού.

Διοικητικά, μετά την ενσωμάτωσή του στο ελληνικό κράτος, ο οικισμός υπήχθη το 1883 στον δήμο Συκουρίου. Το 1912 προσαρτήθηκε στην κοινότητα Τοπουσλάρ και από το 1918 μέχρι το 1997 ανήκε στην επαρχία Λαρίσης ως έδρα κοινότητας. Το 1997 υπήχθη στον δήμο Πλατυκάμπου, ενώ από το 2011 ανήκει στον καλλικρατικό δήμο Κιλελέρ.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Γιόβαν Μίσκοβιτς

Ο **Γιόβαν Μισκοβιτς** (*[[σερβικά]] : Јован Мишковић*), (Νεγκοτίν 6 / 18, Ιουλίου 1844 - Βελιγράδι 20 Οκτωβρίου / 2 Νοεμβρίου  1908) ήταν Σέρβος στρατιωτικός, πολιτικός, συγγραφέας, γενικός διοικητής του σερβικού στρατού και πρόεδρος της Σερβικής βασιλικής ακαδημίας.

## Βιογραφία
Το 1865 αποφοίτησε από τη στρατιωτική ακαδημία , τότε σχολή πυροβολικού, του Βελιγραδίου , συμμετείχε στον πρώτο Σερβοτουρκικό πόλεμο του 1876-1877 στην ταξιαρχία του Ούζιτσε. Μετά από αυτό ήταν διοικητής του στρατού στο Κνέζεβατς. Στον δεύτερο Σερβοτουρκικό πόλεμο του 1877-1878 ήταν αρχηγός επιχειρήσεων στο Τιομόσκι.

Το 1878 διορίζεται υπουργός άμυνας και το 1885 αρχηγός του επιτελείου στρατού. Σον σερβοβουλγαρικό πόλεμο το 1885 ήταν διοικητής του τμήματος του Ντρίνα και πήρε μέρος  στη Μάχη της Κλιβίνιν και στην μάχη στο Πίροτ. Το 1888 ήταν και πάλι αρχηγός του γενικού επιτελείου του.

Ήταν πλήρες μέλος της Σερβικής ακαδημίας μαθηματικών, μέλος της Σερβικής ακαδημίας επιστημών. Πρόεδρος και γραμματέας της ακαδημίας κοινωνικών επιστημών.

## Συγγραφικό του έργο
Βιβλία:
* *Путовање по Србији* (1874)
* *Хидрографија независне кнежевине Србије* (1880)
* *Кроз Босну, Херцеговину и Боку которску* (1897)
* *Опис Рудничког округа*, (1872)
* *Рат Србије са Турском 1877-1878* (1879) 

Μελέτες:
* *Из Књажвачког округа* (1881)  за потребе упознавања терена војностратешког карактеара са географско-топографском сликом сматра се првим дело научноистраживачког карактера о овом крају, чији аутор није странац.
* *Две старе цркве у Књажевачком округу*,  са описима цркве Манастир Свете Тројице код Доње Каменице и цркве у Доња Каменица, објављена у Старинар српског археолошког друштва
* *Неки стари градови и њихове околине у Краљевини Србији*, са посебним акцентом на Равну и Кожељ, објављена у Старинару српског археолошког друштва

## Παραπομπές


Κατηγορία:Σέρβοι στρατιωτικοί
Κατηγορία:Σέρβοι συγγραφείς
Κατηγορία:Υπουργοί άμυνας της Σερβίας
Κατηγορία:Σερβοτουρκικός πόλεμος 1876-1878
Κατηγορία:Σερβοβουλγαρικός πόλεμος του 1885
Οφθαλμοκαλλυντικά

Τα **οφθαλμοκαλλυντικά** αποτελούν καλλυντικά προϊόντα νεότερης γενιάς. Προσεγγίζοντας ετυμολογικά την έννοια του οφθαλμοκαλλυντικού, ορίζεται ως το καλλυντικό για τους οφθαλμούς, δηλαδή τα μάτια. 

Η ιδέα των οφθαλμοκαλλυντικών έχει τις ρίζες της στην αρχαιότητα, όταν οι γυναίκες χρησιμοποιούσαν μίγματα φυσικών συστατικών για την υγεία και την ομορφιά των ματιών τους. Η ιδέα παρασκευής των οφθαλμοκαλλυντικών, εκ νέου, γεννήθηκε από τις συνθήκες της σύγχρονης ζωής, σε περιβαλλοντικό, αλλά και ψυχοσυναισθηματικό επίπεδο (stress). Η επίδραση αυτών των παραγόντων υπήρξε αφορμή πολλών και εκτεταμένων κλινικών μελετών. Λόγω του ενδιαφέροντος των ευρημάτων τους, οι έρευνες επεκτάθηκαν μες το χρόνο και συνεχίζονται ακόμη και σήμερα. Τα νέα οφθαλμολογικά στοιχεία παρουσιάζουν επιβαρυντικά για την κατάσταση των ματιών στοιχεία και συγκλίνουν όλο και περισσότερο στην αποδοχή και επιβεβαίωση παλιότερης υπόθεσης και θεωρίας περί οφθαλμογήρανσης. Οι περισσότερες ενοχλήσεις και παθήσεις των ματιών δείχνουν το μεγάλο βαθμό ευαισθησίας τους και σε πολλές περιπτώσεις αποτελούν προ-ενδείξεις για μελλοντικά οφθαλμικά προβλήματα.

Τα οφθαλμοκαλλυντικά αποτελούνται από μείγμα φιλικών προς τα μάτια ουσιών και από ωφέλιμα και αντιοξειδωτικά συστατικά. Ενισχύουν τις φυσικές λειτουργίες των ματιών, προστατεύουν από μολυσματικούς μικροοργανισμούς και βακτήρια. Παρασκευάζονται από φαρμακευτικές εταιρείες και γνωστοποιούνται στον ΕΟΦ για χρήση οφθαλμοκαλλυντική.

Οι μορφές κυκλοφορίας τους είναι ως δάκρυα-σταγόνες ματιών και ως αντιβακτηριακά μαντηλάκια.

Οφθαλμοκ
Πρωτάθλημα χειροσφαίρισης Α1 εθνικής κατηγορίας ανδρών 2013-2014

Το πρωτάθλημα Ελλάδας χάντμπολ ανδρών για την περίοδο 2013–14 είναι το 35ο στην ιστορία του θεσμού, και το 25ο με την ονομασία *Α1 κατηγορία*. Διεξάγεται από την Ο.Χ.Ε. με τη συμμετοχή δώδεκα ομάδων.

Το κατέκτησε Α.Ο. Διομήδης Άργους, το δεύτερο στην ιστορία του.

## Οι ομάδες

## Κανονική περίοδος
### Βαθμολογία

### Αποτελέσματα

## Play off
### Ημιτελική φάση
Στα πλέι οφ προκρίθηκαν οι τέσσερεις πρώτες ομάδες της κανονικής περιόδου μεταφέροντας τους μισούς από τους βαθμούς που συγκέντρωσαν. Έδωσαν άλλους τρεις αγώνες, όλοι στις έδρες των ομάδων με την καλύτερη θέση στην κανονική περίοδο. Η ΑΕΚ ξεκίνησε με 21 βαθμούς, ο Διομήδης με 20, ο Δούκας με 16 και ο Ποσειδώνας με 15.

### Τελική κατάταξη

## Παραπομπές


## Εξωτερικοί σύνδεσμοι
*Ιστότοπος της ΟΧΕ
*Αφιέρωμα στο 35ο πρωτάθλημα Επίσημος ιστότοπος της ΟΧΕ
*Προκήρυξη πρωταθλήματος Επίσημος ιστότοπος της ΟΧΕ
*Αποτελέσματα Επίσημος ιστότοπος της ΟΧΕ
*Βαθμολογία Επίσημος ιστότοπος της ΟΧΕ

2013 2014
Κατηγορία:Χειροσφαίριση το 2013
Κατηγορία:Χειροσφαίριση το 2014
Μπρουνό Φερερό

Ο **Μπρουνό Φερερό** είναι πρώην Γάλλος διεθνής ποδοσφαιριστής, γεννημένος στις 24 Νοεμβρίου 1933 στο Τρεσάνζ (Μοζέλ). Αγωνιζόταν ως τερματοφύλακας, ενώ υπήρξε φιναλίστ του Κυπέλλου Γαλλίας του 1962 με την ΦΚ Νανσί και διεθνής την ίδια χρονιά.

## Αγωνιστική Καριέρα
* 1957-1963 : ΦΚ Νανσί

## Διακρίσεις
* Διεθνής με την Εθνική Γαλλίας το 1962 (1 διεθνής συμμετοχή, στις 5 Μαΐου: Ιταλία-Γαλλία, 2-1)
* Φιναλίστ του Κυπέλλου Γαλλίας το 1962 με την ΦΚ Νανσί

## Βιβλιογραφία

* Bertrand Munier, *AS Nancy Lorraine - Histoire d’un club - Au fil des saisons depuis 1935*, Éditions Serpenoise, 2010 (ISBN 978-2-87692-747-6)

## Εξωτερικός Σύνδεσμος
* Προφίλ του παίκτη στην ιστοσελίδα της FFF

Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές ΦΚ Νανσί
Κατηγορία:Τερματοφύλακες ποδοσφαιριστές
Το Κιβώτιο

***Το κιβώτιο*** είναι ιστορικό, πολιτικό και δυστοπικό μυθιστόρημα του Άρη Αλεξάνδρου. Γράφτηκε στο διάστημα 1966 - 1972, στο μεγαλύτερό του μέρος στο Παρίσι. Κυκλοφόρησε για πρώτη φορά στην Αθήνα από τις Εκδόσεις Κέδρος το 1974 και είναι αφιερωμένο στη σύζυγο του Αλεξάνδρου Καίτη Δρόσου. Μεταφράστηκε στα Γαλλικά το 1978 από την υφηγήτρια του Πανεπιστημίου της Λυών Colette Lust και στα Αγγλικά το 1996 από τον Robert Crist. 

## Υπόθεση
μικρογραφία|Σχεδιαγραμματική απεικόνιση παρόμοια με εκείνες που σχεδίασε ο Αλεξάνδρου για να περιγράψει τη διαδρομή που ακολουθήθηκε από τους αντάρτες στο μυθιστόρημά του. Σημειώνεται ότι στο σχέδιο δεν απεικονίζεται η διαδρομή όπως ακριβώς περιεγράφηκε στο μυθιστόρημα.
Στα τέλη του Ελληνικού Εμφυλίου Πολέμου, μια ομάδα ανταρτών αναλαμβάνει μετά από σχετική εντολή του Γενικού Αρχηγείου να μεταφέρει, περνώντας μέσα από εχθρικό έδαφος, ένα κιβώτιο αγνώστου περιεχομένου, με παραλήπτες τη διοίκηση μιας ανταρτοκρατούμενης πόλης. Στη διάρκεια της αποστολής η ομάδα αρχίζει να χάνει τα μέλη της σταδιακά μέχρι που σώζεται ένας μόνο αντάρτης, ο οποίος τελικά κατορθώνει να παραδώσει το κιβώτιο. Όταν όμως φτάνει στον προορισμό του διαπιστώνεται πως είναι άδειο και ο αντάρτης φυλακίζεται από τους άλλους συντρόφους του ως δολιοφθορέας. Αρχίζει λοιπόν τότε να συντάσσει αναφορές στον ανακριτή. Αυτές οι αναφορές είναι το μυθιστόρημα.

Ο συντάκτης των αναφορών δεν γνωρίζει τίποτα για την ταυτότητα του ανακριτή ούτε για τους δεσμώτες του, ούτε αν ο ανακριτής διαβάζει τα όσα του γράφει.

### Σιωπή (θεατρικό έργο)
Στο μυθιστόρημα περιγράφεται και ένα φανταστικό τετράπρακτο θεατρικό έργο που τιτλοφορείται *Σιωπή*, το οποίο, σύμφωνα με το μυθιστόρημα, έγραψε ο Αλέκος, ο ένας από τους δύο στενούς αδελφικούς φίλους του ανώνυμου αφηγητή. Ο άλλος είναι ο Χριστόφορος. Ο Αλέκος διαβάζει τη *Σιωπή*, η οποία χαρακτηρίζεται ως αντιστασιακό έργο, στον ανώνυμο αφηγητή και τον Χριστόφορο τον Γενάρη του 1942. Η υπόθεση έχει ως εξής: σε μία αστυνομοκρατούμενη χώρα η κυβέρνηση προφασιζόμενη τη σφυγμομέτρηση της κοινής γνώμης για λόγους στατιστικής ενημέρωσης διατάζει να τοποθετηθούν μικρόφωνα στα σπίτια όλων των πολιτών. Οι πολίτες τότε αρχίζουν να αντιδρούν ο καθένας κατά τον δικό του τρόπο και στο τέλος το μόνο που μένει σε όσους θέλουν να αντισταθούν είναι να καταφύγουν στη σιωπή. Το έργο τελειώνει με μια βουβή σκηνή, όπου οι ήρωες υποκρίνονται ότι πάνε για ύπνο, και ύστερα αρχίζουν να συνεννοούνται με νοήματα.

Ο ανώνυμος αφηγητής κατακρίνει το έργο ως μη ρεαλιστικό και ο Χριστόφορος το κατακρίνει επίσης ως αόριστο, διότι παραμένει άγνωστο αν στρέφεται εναντίον του ιταλικού φασισμού ή του γερμανικού ναζισμού, και εάν οι ήρωές του είναι οργανωμένοι στο Κόμμα, στο ΕΑΜ ή στον ΕΔΕΣ.

## Κριτικές
Το μυθιστόρημα ερμηνεύθηκε ως αλληγορία για τον εμφύλιο και ως καταγγελία των κάθε είδους εξουσιών και ιερατείων αλλά και ως σχόλιο στον δυτικό πολιτισμό. Ο ομότιμος καθηγητής στο Πανεπιστήμιο της Κρήτης Σ.Ν. Φιλιππίδης χαρακτήρισε *Το κιβώτιο* μετακαφκικό ιστορικό μυθιστόρημα.

## Παραπομπές

## Πηγές
* 
* 
* 

## Εξωτερικοί σύνδεσμοι
* 
* 
* 

Κατηγορία:Ελληνικά μυθιστορήματα
Κατηγορία:Μυθιστορήματα του 1974
Λουί Καζάλ

Ο **Λουί Καζάλ**, (1901-1945), ήταν διεθνής Γάλλος ποδοσφαιριστής, ο οποίος αγωνιζόταν ως μέσος για λογαριασμό της ΦΚ Σετ και της Εθνικής Γαλλίας.

## Ομάδες
* ΦΚ Σετ ()

## Διακρίσεις
* Νικητής του Κυπέλλου Γαλλίας: 1930
* 6 διεθνείς συμμετοχές με την Εθνική Γαλλίας (1927-1930)

## Εξωτερικοί σύνδεσμοι
* Προφίλ του Λουί Καζάλ στο FFF.fr

Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές ΦΚ Σετ
Κατηγορία:Γάλλοι προπονητές ποδοσφαίρου
Κατηγορία:Μέσοι ποδοσφαιριστές
Κοτζά Μάρκοβιτς

Ο **Κότζα Μάρκοβιτς** (*[[σερβικά]] : Коца Марковић*),  ήταν πολιτικός της Σερβίας , υπουργός και πρωθυπουργός του πριγκιπάτου της Σερβίας. 

Χρημάτισε υπουργός οικονομικών στην πρώτη ιστορικά κυβέρνηση του πριγκιπάτου της Σερβίας την περίοδο από 23 Μαΐου 1834 έως 4 Απριλίου 1834. Ήταν πρωθυπουργός στην επόμενη κυβέρνηση από το 1835 έως το 1839. Έπειτα αναφέρεται διαχειριστής στην πόλη του Βάλιεβο κατά την δημαρχία του Μιλόβογιε Τόμιτς.

## Παραπομπές


Κατηγορία:Πρωθυπουργοί της Σερβίας
Κατηγορία:Υπουργοί οικονομικών της Σερβίας
Λορίν

Η **Λορίν Ζινέμπ Νόρα Ταλχαουί** (*Lorine Zineb Nora "Loreen" Talhaoui*, 16 Οκτωβρίου 1983), γνωστή με το σκηνικό όνομα **Λορέν**, είναι Σουηδή τραγουδίστρια και μουσικός παραγωγός. Είναι η πρώτη γυναίκα καλλιτέχνης που κατάφερε να κερδίσει 2 φορές στον Διαγωνισμό Τραγουδιού Eurovision.

Εκπροσώπησε τη Σουηδία στον Διαγωνισμό Τραγουδιού της Eurovision του 2012 στο Μπακού του Αζερμπαϊτζάν, με το τραγούδι της "Euphoria", και κέρδισε το διαγωνισμό με 372 πόντους. Στο Διαγωνισμό Τραγουδιού της Eurovision 2013, στη σουηδική πόλη Μάλμε, τραγούδησε στον ημιτελικό και στον τελικό, ως καλεσμένη.

Ακόμη, εκπροσώπησε τη  Σουηδία στον Διαγωνισμό Τραγουδιού της Eurovision του 2023 στη Λίβερπουλ του Ηνωμένου Βασιλείου, με το τραγούδι της  "Tattoo", κατακτώντας ξανά την πρώτη θέση με 583 πόντους.

## Πρώτα χρόνια
Η Λορέν γεννήθηκε στη Στοκχόλμη, στη Σουηδία, το 1983. Οι γονείς της ήταν Μαροκινοί μετανάστες. Όταν ήταν μικρή, μετακόμισε στο Βέστερός, όπου και μεγάλωσε. Έχει περάσει το μεγαλύτερο μέρος της εφηβείας της στο Γκρίτα, μια κατοικημένη περιοχή στο Βέστερός.

## Μουσική καριέρα

### 2004-10
Η Λορέν έγινε γνωστή στο ευρύ σουηδικό κοινό μετά την συμμετοχή της στην σουηδική εκδοχή της μουσικής εκπομπής Idol 2004, συμμετέχοντας ως Λορέν Ταλχαουί. Κατά την διάρκεια των προκριματικών γύρων, τερμάτισε στην τρίτη θέση μετά από την ψήφο του κοινού. Τελικά, κατέλαβε την τέταρτη θέση. Την επόμενη χρονιά, κυκλοφόρησε το πρώτο της σινγκλ, "The Snake", με το συγκρότημα Rob'n'Raz και έγινε τηλεοπτική παρουσιάστρια στο TV400. Εργάστηκε ως παραγωγός και σκηνοθέτης για αρκετά ριάλιτι σόου στην σουηδική τηλεόραση. Το 2011, κυκλοφόρησε το σινγκλ "My Heart Is Refusing Me", το οποίο σημείωσε εμπορική επιτυχία στη Σουηδία.

## Παραπομπές



Κατηγορία:Σουηδές τραγουδίστριες
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2012
Κατηγορία:Διαγωνισμός Τραγουδιού Eurovision 2013
Κατηγορία:Νικητές Διαγωνισμού Τραγουδιού Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Σουηδία
Δημήτρης Λόλας

Ο **Δημήτρης Λόλας** (γεννημένος στις 31 Ιανουαρίου 1986 στο Λάρισα) είναι Έλληνας καλαθοσφαιριστής. Διαθέτει ύψος 2,03 μέτρα και αγωνίζεται στη θέση του Power Forward.

## Σταδιοδρομία
Ο Λόλας ξεκίνησε την πορεία του στην Α1 Εθνική αγωνιζόμενος με τα χρώματα του Αμαρουσίου, παραμένοντας στην ομάδα μέχρι το 2007. Με την αθηναϊκή ομάδα συμμετείχε εκτός από το Πρωτάθλημα της Α1 Εθνικής στη FIBA Europe League (2004 - 2η θέση) και στο EuroCup (2006, 2007) - τότε επρόκειτο για το τρίτο τη τάξει πανευρωπαϊκό πρωτάθλημα συλλόγων. Ακολούθως μετακινήθηκε με δανεισμό στο Αιγάλεω. Την επόμενη χρονιά, 2008-09, φόρεσε τη φανέλλα της Ε.Κ. Καβάλας. 

Μετά από αρκετά χρόνια στην κορυφαία εθνική κατηγορία, ο αθλητής αγωνίστηκε στην Α2 Εθνική για λογαριασμό της Δάφνης (2009-10) και του Παγκρατίου (2010-11). Το καλοκαίρι του 2011 επέστρεψε στη Δάφνη, που στο μεταξύ είχε απορροφηθεί από τον Αμύντα Δάφνης-Υμηττού. 

Αγωνιζόμενος στη Β' Εθνική σημείωσε κατά μέσο όρο 11,1 πόντους ανά παιχνίδι. Το καλοκαίρι του 2013 αποκτήθηκε από την ομάδα του Ιωνικού Νικαίας, προκειμένου να τη βοηθήσει στην πορεία της στη Β' Εθνική.

## Διεθνής σταδιοδρομία
Ως μέλος του αντιπροσωπευτικού συγκροτήματος της Ελλάδος, ο Λόλας έλαβε μέρος στο Ευρωπαϊκό Πρωτάθλημα Εφήβων του 2004 στη Σαραγόσα, στα Ευρωπαϊκά Πρωταθλήματα Νέων Ανδρών του 2005 και του 2006, στη Μόσχα και τη Σμύρνη αντίστοιχα, καθώς και στους Μεσογειακούς Αγώνες του 2009 με την Εθνική Ανδρών.

## Παραπομπές


## Εξωτερικοί σύνδεσμοι
* 
* Lolas, Dimitrios, στατιστικά στον επίσημο ιστότοπο της EuroLeague. 
* Dimitrios Lolas, στατιστικά στον επίσημο ιστότοπο της FIBA Europe (U20 European Championship Men 2005). 
* Dimitris Lolas, στατιστικά στον επίσημο αρχείο της FIBA. 
* Dimitris Lolas, στατιστικά στην ιστοσελίδα ProBallers.com. 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές Δάφνης
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές Γ.Σ. Κύμης
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές Ερμή Αγιάς
Κατηγορία:Σμολ φόργουορντ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Β΄ Εθνικής Ελλάδας
Ζαν Εντιάρ

Ο **Ζαν Εντιάρ** ήταν  Γάλλος διεθνής ποδοσφαιριστής, γεννημένος στις 21 Ιανουαρίου 1931 στο Λαν (Αιν). Πέθανε στις 3 Μαΐου 2004 στη Ρενς

Κλήθηκε στην Εθνική Γαλλίας στις 25 Μαρτίου 1956 για μια φιλική αναμέτρηση (Γαλλία-Αυστρία, 3-1).

## Διακρίσεις
* Διεθνής με την Εθνική Γαλλίας το 1956 (1 διεθνής συμμετοχή)
* 142 αναμετρήσεις και 31 τέρματα στη Ντιβιζιόν 1

## Παραπομπές


Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Μονπελιέ ΕΣΚ
Κατηγορία:Ποδοσφαιριστές ΦΚ Νανσί
Κατηγορία:Ποδοσφαιριστές ΡΚ Στρασμπούρ
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Ζιροντέν Μπορντό
Κατηγορία:Επιθετικοί ποδοσφαιριστές
Δενδροχώρι (αποσαφήνιση)

Η ονομασία **Δενδροχώρι** μπορεί να αναφέρεται στους εξής οικισμούς:
*Δενδροχώρι Αιτωλοκαρνανίας,  ορεινός οικισμός της πρώην επαρχίας Ναυπακτίας.
*Δενδροχώρι Καστοριάς, ορεινός οικισμός  του νομού Καστοριάς.
*Δενδροχώρι Λαρίσης, ορεινός οικισμός που βρίσκεται κοντά στα όρια με τον νομό Φθιώτιδας, στην πρώην επαρχία Φαρσάλων.
*Δενδροχώρι Τρικάλων, πεδινός οικισμός του νομού Τρικάλων.

Κατηγορία:Αποσαφηνίσεις ελληνικών τοπωνυμίων
Στέφαν Ραντίσεβιτς

Ο **Στέφαν Ραντίσεβιτς** (σερβικά: *Стефана Радичевић*) ήταν πολιτικός του πριγκιπάτου της Σερβίας κατά τον 19ο αιώνα.

Ήταν εξέχων αξιωματούχος και γραμματέας των πριγκίπων Μίλαν Ομπρένοβιτς και Μιχάηλο Ομπρένοβιτς. Ανήκε σε μία ομάδα ατόμων περίγυρο του Μιλος Ομπρένοβιτς όλοι γεννημένοι εκτός Σερβίας που λόγω του ότι ήταν όλοι μορφωμένοι και ο πρίγκιπας αγράμματος τον επηρέαζαν. Χρημάτισε υπουργός δικαιοσύνης και παιδείας την περίοδο 1840 - 1842. Ήταν πολιτικός αντίπαλος του Τομά Βούκιτς Πέρισιτς. Το 1840 διορίσθηκε βοηθός του Αβραάμ Πετρόνιεβιτς υπουργού τότε εξωτερικών.

## Παραπομπές


## Πηγές
* Белешка Стефана Радичевића о првој владав - CEEOL 

Κατηγορία:Υπουργοί δικαιοσύνης της Σερβίας
Κατηγορία:Υπουργοί παιδείας της Σερβίας